**बुद्ध पार्क** भारत के सिक्किम राज्य के दक्षिण सिक्किम जिले में रवंगला के पास स्थित एक पार्क है। इसे तथागत त्सल के नाम से भी जाना जाता है। इसका निर्माण कार्य 2006 से 2013 के दौरान किया गया। यह पार्क 3 एकड़ में फैला है और इसके केन्द्र में गौतम बुद्ध की एक विशाल प्रतिमा स्थित है जिसकी ऊँचाई 130 फीट (40 मीटर) है। इसके आलावा पास में ही रलांग बौद्ध मठ स्थित है जो तिब्बती बौद्ध धर्म के प्रमुख मठों में से एक है।

इतिहास
------

बुद्ध पार्क का औपचारिक उद्घाटन 25 मार्च 2013 को 14वें दलाई लामा ने किया था। यह उद्घाटन गौतम बुद्ध की 2050वीं जंयती पर किया गया था। बुद्ध की प्रतिमा सिक्किम सरकार और यहाँ के लोगों के संयुक्त प्रयास से निर्मित है जिसका निर्माण राज्य सरकार ने एक योजना के तहत इस क्षेत्र में तीर्थाटन और पर्यटन को बढ़ावा देने के लिए किया था। परिसर के भीतर डोज़ो झील और इसके चारों तरफ जंगल के आवरण से घिरा परिदृश्य है। इसके चारों ओर हिमालय की चोटियाँ, जैसे कंचनजंघा, माउंट पंडिम, माउंट सिनिओल और काबरू मनोरम दृश्य प्रस्तुत करते हैं।

बुद्ध प्रतिमा
-------------

बुद्ध पार्क में एक खूबसूरत मैनीक्योर और भूमिस्पर्श मुद्रा में बुद्ध की 130 फीट उँची ताँबे की प्रतिमा के सामने सुन्दर पानी के फव्वारे के बीच घुमादार सड़कें, देवदार पेड़ों की छटाएँ प्राकृतिक परिवेश की शांति में चार चाँद लगा देती है। यहाँ अप्रैल-मई के महीनों में रंग-बिरंगें अनेक किस्म के फूल खिलते हैं। रंवगला में सितम्बर से नवंबर के महीनों में सफेद बरफ से ढ़का हिमालय देखा जा सकता है। मठ में एक संग्रहालय भी हैं जिसमें गौतम बुद्ध के जीवन की कहानी के साथ-साथ पर्यटकों और भिक्षुओं के लिए ध्यान करने की व्यवस्था भी है। इसके करीब अनेक छोटी-छोटी दुकाने हैं जहाँ से यादगार के तौर पर विविध सामान पूजा सामग्री इत्यादि ख़रीद सकते हैं। बुद्ध पार्क में प्रवेश के लिये प्रतिव्यक्ति शुल्क 50 रूपये है। यह सुबह 9 बजे से शाम 6 बजे तक खुला रहता है।

आवागमन
------

बुद्ध पार्क भारत के दिक्षिण सिक्किम जिला रवंगला शहर में स्थित है। रवंलाग शहर सड़क, रेल, वायु मार्ग से जुड़ा हुआ है। यह बागडोगरा हवाई अड्डा से 126 किमी, जलपाईगुड़ी से 122 किमी, सिलीगुड़ी से 118 किमी, गंगटोक से 72 किमी और नामची से 26 किमी दूर स्थित है। दक्षिण सिक्किम जिला के मुख्लाय से राष्ट्रीयकृत परिवहन एसएनटी (SNT) बसें चलायी जाती हैं। इसके अलावा यहाँ निजी या सझा किराए पर टैक्सियाँ भी उपलब्ध हैं।

चित्र दीर्घा
------------

* रवंगला, सिक्किम के बुद्ध पार्क में स्थित गौतम बुद्ध की विशाल प्रतिमा।रवंगला, सिक्किम के बुद्ध पार्क में स्थित गौतम बुद्ध की विशाल प्रतिमा।
* बुद्ध पार्क में दलाई लामा का आगवन।बुद्ध पार्क में दलाई लामा का आगवन।
* तथागत त्सालतथागत त्साल

सन्दर्भ
-------

1. ↑  Ghatani, Anand. "Chamling greets His Holiness Dalai Lama at Ravangla | The North Bengal And Sikkim Times" [चामलिंग ने रावंगला में दलाई लामा को रवंगला में बधाई दी, द नॉर्थ बंगाल एंड सिक्किम टाइम्स]. *northbengalsikkimtimes* (अंग्रेज़ी में). मूल से 13 जून 2018 को पुरालेखित. अभिगमन तिथि 23 अप्रैल 2020.
2. ↑  "Dalai Lama to consecrate Buddha park in Sikkim .:. Tibet Sun" [सिक्किम में बुद्ध पार्क का अभिषेक करने के लिए दलाई लामा]. *www.tibetsun.com* (अंग्रेज़ी में). मूल से 14 जून 2018 को पुरालेखित. अभिगमन तिथि 23 अप्रैल 2020.
3. ↑  "Buddha Park (Tathagata Tsal) | District South Sikkim, Government of Sikkim | India" [बुद्ध पार्क (तथागत त्सल), दक्षिण सिक्किम जिला, सिक्किम सरकार, भारत] (अंग्रेज़ी में). मूल से 5 फ़रवरी 2020 को पुरालेखित. अभिगमन तिथि 23 अप्रैल 2020.
4. ↑  "Buddha Park in Ravangla" [रवांगला में बुद्ध पार्क]. *Dynamic Holidays* (अंग्रेज़ी में). 26 जून 2019. अभिगमन तिथि 23 अप्रैल 2020.[*मृत कड़ियाँ*]
5. ↑  "Buddha Park (Tathagata Tsal) | District South Sikkim, Government of Sikkim | India" [बुद्ध पार्क (तथागत त्सल), दक्षिण सिक्किम जिला, सिक्किम सरकार, भारत] (अंग्रेज़ी में). मूल से 5 फ़रवरी 2020 को पुरालेखित. अभिगमन तिथि 23 अप्रैल 2020.

बाहरी कड़ियाँ
-------------

* www.tathagatatsal.com

निर्देशांक: 27°18′49″N 88°21′49″E﻿ / ﻿27.3136°N 88.36367°E﻿ / 27.3136; 88.36367